​ອົງການ​ເນ​ໂຕ້ ​​ປະນາມ ຣັດ​ເຊຍ ໃນ​ການເພີ້ມທະວີ ກິດຈະການ ທາງທະຫານ ໃນ​ຊີ​ເຣຍ
ທ່ານ Stoltenberg ​ກ່າວ​ວ່າ ອົງການ​ເນ​ໂຕ້ ​ແມ່ນ​ພ້ອມ​ແລ້ວ ​ແລະ​ສາມາດ​ປົກ​ປ້ອງ ​ພັນທະມິດທັງໝົດ ຊຶ່ງ​ຮວມມີ ​ເທີ​ກີ ຕໍ່​ການ​ຂົ່ມຂູ່​ໃດ​ໆກໍຕາມ.
ຫົວໜ້າຂອງອົງການເນໂຕໄດ້ປະນາມການເພີ້ມທະວີກິດຈະ ການທາງທະຫານທີ່ໄດ້ສ້າງຄວາມວິຕົກກັງວົນຂອງຣັດເຊຍ ໃນຊີເຣຍ ນຶ່ງມື້ຫຼັງຈາກມົສກູ ໄດ້ຍິງລູກສອນໄຟນຳວິຖີ ຊຶ່ງ ເປັນພາກສ່ວນນຶ່ງ ຂອງການໂຈມຕີທາງອາກາດ ຕໍ່ພວກຕໍ່ ຕ້ານ ລັດຖະບານຊີເຣຍ ທ່ານ Jen Stoltenberg ໄດ້ໃຫ້ຄວາມເຫັນດັ່ງກ່າວ ໃນວັນ ພະຫັດມື້ນີ້ ໃນຂະນະທີ່ທ່ານເດີນທາງໄປຮ່ວມກອງປະຊຸມ ລັດຖະມົນຕີປ້ອງກັນປະເທດຂອງອົງການເນໂຕ ໃນນະຄອນ Brusselsບ່ອນທີ່ຄາດກັນວ່າການແຊກແຊງຂອງຣັດເຊຍ ໃນ ສົງຄາມກາງເມືອງຂອງຊີເຣຍ ນັ້ນ ຈະເປັນຫົວຂໍ້ສຳຄັນຂອງ ກອງປະຊຸມ ບັນຫາດັ່ງກ່າວນີ້ ແມ່ນໄດ້ມີຄວາມສຳຄັນຂຶ້ນອີກ ຫຼັງຈາກທີ່ມີລາຍງານໃນສັບປະດານີ້ວ່າ ເຮືອບິນລົບອາຍພົ່ນຂອງຣັດເຊຍ ທີ່ໄດ້ເຂົ້າຮ່ວມການໂຈມຕີທາງອາກາດໃນຊີເຣຍໄດ້ລະ ເມີດເຂດນ່ານຟ້າຂອງເທີກີ ຊຶ່ງເປັນສະມາຊິກປະເທດນຶ່ງຂອງອົງການພັນທະມິດເນໂຕ ທີ່ໄດ້ຮັບການສະໜັບສະໜຸນຈາກສະຫະລັດນັ້ນ ທ່ານ Stoltenberg ໄດ້ກ່າວວ່າ: ບັນດາລັດຖະມົນຕີ ປ້ອງກັນປະເທດຂອງອົງການເນໂຕ ຈະໃຊ້ກອງປະຊຸມໃນວັນພະຫັດມື້ນີ້ ເພື່ອພະຍາຍາມຫາທາງຜ່ອນເບົາວິກິດການດັ່ງກ່າວລົງ ອິງຕາມລັດຖະມົນຕີປ້ອງກັນປະເທດຂອງອັງກິດ ທ່ານ Michael Fallon ທີ່ໄດ້ກ່າວວ່າ ທ່ານ Fallon ໄດ້ບອກກັບພວກນັກຂ່າວ ກ່ອນທີ່ຈະເຂົ້າຮ່ວມກອງປະຊຸມວ່າ ລັດຖະມົນຕີ ປ້ອງກັນປະເທດສະຫະລັດ ທ່ານ Ashton Carter ຊຶ່ງຈະເຂົ້າຮ່ວມໃນການສົນທະນາຫາລືນັ້ນ ໃນວັນພຸດວານນີ້ ໄດ້ຕຳນິຕິຕຽນຢ່າງແຮງ ຕໍ່ການປະຕິບັດງານທາງທະຫານຂອງຣັດເຊຍ ແລະປະຕິຍານວ່າ ວໍຊີງຕັນຈະບໍ່ປະສານງານກັບຣັດເຊຍ ກ່ຽວກັບ ເລື້ອງນີ້